stanford-oval/wikipedia huggingface dataset:
Accountor
Accountor Outsourcing - Talous-, palkka- ja henkilöstöhallinnon ulkoistuspalvelut

Taloushallinnon palvelut:
Kirjanpito
Taloushallinnon ulkoistaminen
Raportointi
Budjetointi
Myyntilaskutus
Ostolaskujen käsittely
Konsernilaskenta
Inhouse-taloushenkilö ja Interim-CFO
Taloushallinnon transformaatiot
Palkkahallinnon palvelut:
Palkanlaskenta
Palkkahallinnon ulkoistaminen
Palkkayhteyshenkilö
Palkkaprosessien kartoitus
Henkilöstöhallinnon palvelut:
HR pk-yritykselle
Interim-HR
HR-konsultointi
Rekrytoinnit ja soveltuvuusarvioinnit
Laki- ja veroneuvontapalvelut:
Lakipalvelut
Veropalvelut ja veroneuvonta
Työsuhdejuridiikka
Aiheesta muualla

Accountorin kotisivut
Liberty University

| Liberty University> Lynchburg Baptist College  Liberty Baptist College |
| --- | --- |
  

Motto:  Knowledge Aflame
Perustettu:  1971
Tyyppi:  Yksityinen
Rehtori:  Jerry Prevo
Henkilökunta:  1089
Opiskelijoita:  79 152
Sijainti:  Lynchburg, Virginia  Yhdysvallat
Sivusto:  https://www.liberty.edu
Liberty University on Virginian Lynchburgissa sijaitseva yksityinen kristillinen yliopisto. Yliopisto on perustettu vuonna 1971. Liberty Universityn 15 koulua ja collegea tarjoavat opinto-ohjelmia opetuksen, neuvonnan, uskonnon, lain, ilmailun, elokuvataiteen sekä liiketoiminnan aloilla. Yliopiston kampus on kooltaan yli 7000 hehtaaria ja se koostuu yli 177 rakennuksesta ja rakenteesta. Liberty Universityllä on lähiopetuksena ja verkossa yhteensä yli 700 opinto-ohjelmaa. Yliopisto kouluttaa tutkijoita seitsemässä tohtoriohjelmassa. Liberty Universityllä on yhteensä 39 urheilujoukkuetta eri lajeissa.
Kuvat

Vierailukeskus syksyllä 2018.
Kokous vuonna 2008.
Yhdysvaltain ensimmäinen nainen Melania Trump marraskuussa 2018.
Panoraamakuva kampuksesta.
Pohja

| Pohja Pojo> Entinen kunta – nykyiset kunnat: Raasepori |
| --- | --- |

 vaakuna :  sijainti 
 Fiskarin kylätietä Pohjassa.
Sijainti:  60°05′50″N, 023°31′35″E
Lääni:  Etelä-Suomen lääni
Maakunta:  Uudenmaan maakunta
Seutukunta:  Tammisaaren seutukunta
Kuntanumero:  606
Hallinnollinen keskus:  Pohjan kirkonkylä
Perustettu:  1359
Kuntaliitokset:  Osa Karjaaseen (1933)
Liitetty:  2009
– liitoskunnat:  Karjaa Tammisaari Pohja
– syntynyt kunta:  Raasepori
Pinta-ala:  266,13 km²  (1.1.2008)
– maa:  224,66 km²
– sisävesi:  23,09 km²
– meri:  18,38 km²
Väkiluku:  4 936   (31.12.2008)
– väestötiheys:  21,97 as./km² (31.12.2008)
Ikäjakauma:  2007 
– 0–14-v.:  17,6 %
– 15–64-v.:  63,0 %
– yli 64-v.:  19,3 %
Hangon ja Raaseporin kuntajako 1960-luvulla. Pohjasta tuli vuonna 2009 osa tuolloin perustettua Raaseporia (vihreällä).
Pyhän Maarian kirkko Pohjassa 1400-luvulta
Pohja (ruots. Pojo) on Suomen entinen kunta ja vanha uusmaalainen kirkkopitäjä, joka nykyään on osa Raaseporin kaupunkia Uudenmaan maakunnassa. Kuntaliitoksen aikaan kunnassa asui 4 936 ihmistä, ja sen pinta-ala oli 266,13 km², josta 41,47 km² oli vesistöjä. Väestötiheys oli 21,97 asukasta/km². Vuoden 2009 alussa Pohjan kunta ja Karjaan ja Tammisaaren kaupungit lakkautettiin ja muodostettiin uusi Raaseporin kaupunki.
Pohjan kunta oli kaksikielinen; 59 prosenttia sen asukkaista puhui suomea ja 37 prosenttia ruotsia.
Pohjan naapurikunnat olivat Karjaa, Karjalohja, Kisko ja Tammisaari. Vuoteen 1993 saakka naapurikuntiin kuului Tammisaareen liitetty Tenhola.
Pohja on Suomen metalliteollisuuden synnyinsijoja. 1610-luvun puolivälin jälkeen Ruotsin kuningas Kustaa II Aadolf kannusti aatelisia ja porvareita vuokraamaan kruunun tehtaita ja perustamaan uusia tuotantolaitoksia. Suomen rikkain suurkauppias Jakob Wolle sai erioikeuden perustaa Antskogin ruukin vuonna 1630. Uusi ruukki valmistui vuonna 1632. Antskogin ruukki oli omistusjärjestelyiltään poikkeuksellinen, koska se ei ollut Ruotsin kruunun omaisuutta, vaan yksityisomaisuutta. Ruotsalainen Carl Billsten sai Ruotsin kuningatar Kristiinalta erioikeuden perustaa Billnäsin ruukin vuonna 1641. Ruotsin kuningatar Kristiina antoi kauppias Peter Thorwöstenille erioikeuden perustaa Fiskarsin ruukin vuonna 1649.
Pohjan merkittävin yksityinen työnantaja on Fiskars Brands Finland Oyj.
Nähtävyyksistä tärkeimpiä ovat ruukit ja kirkonkylän noin vuonna 1470 rakennettu harmaakivikirkko. Entisen kunnan alueella on myös kolme täysimittaista golfkenttää: Ruukkigolf sekä Nordcenter, jossa kaksi kenttää. Lisäksi alueella on kaksi ratsastuskeskusta: Påminne-laskettelukeskus sekä urheiluopisto Kisakeskus.
Kylässä toimiva sopimuspalokunta Pojo FBK on järjestänyt uudenvuodenilotulituksen vuodenvaihteen 1992–93 jälkeen joka vuosi, paitsi kun paloasema oli remontissa vuonna 2010. Toinen poikkeus oli vuoden 2020-21 vaihde, jolloin tapahtumaa ei järjestetty koronapandemian takia. Tapahtumalla on vuosittain yli 130 sponsoria ja budjetti on noin 10 000€.
Historia > Kalliomaalaukset

Vuonna 2017 löydettiin Lammasjärven kalliomaalaukset. Maalaukset ovat Suomen eteläisimmät ja läntisimmät. Myös Pikku Kullaanjärveltä ja Määrjärveltä on löytynyt samoihin aikoihin kalliomaalauksia. Määrjärven ehdotettu kalliomaalaus ei ole vielä todennettu arkeologien toimesta. Lammasjärven kalliomaalauksesta erottuu hirvi ja kämmenen jälki jotka ovat punamullalla maalattuja. Pikku Kullaanjärven maalauksessa näkyy ihminen ja hirvi. Maalaukset sijaitsevat yli 40 metriä merenpinnan yläpuolella. Suurin osa Suomen kalliomaalauksista on ajoitettu 7000–3000 vuotta sitten tehdyiksi.
Kylät

Pohjan kylät kirkonkirjojen mukaan ovat: Andkärr, Ansku (Antskog), Baggby, Björsby, Bockboda, Bollsta (Bollstad), Borgby, Brunkom, Brödtorp, Böle, Dalkarby, Degernäs, Djekenkulla, Ekerö, Elimo, Fiskari (Fiskars), Gammelby, Gennäs, Grabbskog, Grännäs, Gumnäs, Gästerby, Hindraböle, Hällskulla, Jernvik, Kiila (Kila), Klinkbacka, Koppskog, Kuovila (Skogböle), Kvarnby, Kyrkbacka, Lillfors, Manibacka, Munckbacka, Mörby, Näsby, Pappila (Prästgården), Persböle, Pinjainen (Billnäs), Pohjankuru (Skuru), Pohjan kirkonkylä (Kyrkoby), Ramskulla, Sidsbacka, Sjösäng, Skarpkulla, Skogäng, Skrittskog, Skryttskog,  Slicko, Sonabacka, Spakanäs, Starrböle, Stålbacka, Sunnanvik, Svedjeby, Sällvik, Tomasböle, Torby, Trädbollstad, Uusikartano (Nygård), Vesterby, Åminne (Joensuu), Åminnefors (Joensuunkoski).
Koulutus

Pohjassa on kolme koulua, jotka ovat suomenkieliset Fiskarin koulu ja Pohjan kirkonkylänkoulu sekä ruotsinkielinen Pojo kyrkoby skola. Klinkbackan koulu suljettiin 2020. Kisakeskus Kullaanjärven rannalla kouluttaa mm. liikuntaa ja valmennusta.
Kulttuuri > Murre

Pohjan alue on historiallisesti ruotsinkielistä ja nykyisin kaksikielistä aluetta. Pohjan ruotsinkielinen murre luetaan uudenmaanruotsin ryhmän länsi-uusimaalaisiin murteisiin.
Kulttuuri > Fiskarsin käsityöläisten, muotoilijoiden ja taiteilijoiden osuuskunta Onoma

Fiskarsin ruukki on vetänyt puoleensa luovien alojen ihmisiä ja 1990-luvulla siellä perustettiin Fiskarsin käsityöläisten, muotoilijoiden ja taiteilijoiden osuuskunta. Vuonna 2023 osuuskunnalla oli 140 jäsentä. Se on järjestänyt useita näyttelyitä Fiskarin ruukin lisäksi myös ulkomailla, muun muassa Lontoossa, Pariisissa ja Tokiossa. Se pyörittää myös ruukissa olevaa Onoma Shopia, jossa myydään jäsenten tuotteita. Lisäksi ruukissa on taiteilijaresidenssi. Onoma on järjestänyt yhdessä Luovi Designin kanssa Fiskars Village Design Biennalea vuodesta 2019.
Kulttuuri > Ruoka- ja juomakulttuuri

Fiskarsin ruukista on tullut aktiivinen ruokakulttuurin ja käsityön keskus. Siellä on kaksi ympärivuotista ravintolaa ja kaksi kahvilaa sekä kesällä kausitarjontaa. Sinne on kerääntynyt ruokatuottajia, kuten Brukett, joka valmistaa olutta, viiniä, siideriä, giniä ja viskiä. Fiskarsissa Slow Food Västnyland -yhdistys on järjestänyt Slow Food Festival -ruokamarkkinoita vuodesta 2010 joka syksy lokakuussa. Festivaali kerää paikallisia ruokatuottajia ja asiakkaita yhteen paikallisesti tuotetun ruuan parissa. Pohjan Gurut ry on vuodesta 2009 järjestänyt Maan Maut -ruokatorin, joka saattaa ruokatuottajia ja kuluttajia yhteen.
Liikunta

Pohjassa on kaksi korkeatasoista golfrataa, Ruukkigolf ja Nordcenter Golf and Country Club. Påminne on Suomen eteläisin laskettelukeskus ja siellä voi kesällä ajaa mäkiautoilla ja alamäkipyörillä. Fiskars Village Trail Center tarjoaa maastopyöräilyn polkuverkoston Fiskarsin ruukissa. Siellä järjestetään myös vuosittain Suomen suurin pyöräilyalan messu- ja demotapahtuma Bike Expo. Kisakeskuksessa voi harrastaa ja liikkua ja talvella se on suosittu talviuintipaikka. Påminnen halli toimii salibandyjoukkue FCB Raseborg Knightsin kotihallina.
Ulkoilu

Gumnäsiin Pohjan kyläyhdistys on rakentanut 3,8 kilometriä pitkän ulkoilureitin. Vuonna 2021 yhdistys rakensi kaksi frisbeegolfrataa: Gumnäs 18 väylällä ja Gumnäs mini 6 väylällä.
Nähtävyyksiä

Pohjan pyhän Maarian harmaakivikirkko 1400-luvulta
Entiset rautaruukit Antskog, Billnäs, Fiskars ja Åminnefors
Tomasbölen paperimyllyn muistokivi
Kasbergetin pronssikautinen hauta
Fleminginkivi
Skarpkullan museo
Tapahtumat

Slow Food Festival
Fiskarsin antiikkipäivät
Maan Maut
Onoman kesänäyttelyt
Fiskars Village Art & Design Biennale
Bike Expo
Tunnettuja pohjalaisia

Erik Eriksson, urheilija
Maarit Feldt-Ranta (1968–2019), kansanedustaja (SDP)
Bertel Gardberg, muotoilija ja hopeaseppä
Albert Lindsay von Julin, vuorineuvos
Emil Linsay von Julin, ruukinpatruuna
Helene von Julin, C. G. E. Mannerheimin äiti
Johan Albert Edvard von Julin, yritysjohtaja
I.A. von Julin
Sophie von Julin
Yrjö Kivivirta, mäkihyppääjä
Rolf Kullberg, Suomen pankin pankinjohtaja
Alf Lindblad, urheilija
Olavi Lindén, muotoilija
Ernst Linder sotilas
Sture Lindholm, historioitsija ja opettaja
Peter Lindroos, oopperalaulaja
Caj-Gunnar Lindström, kansallistaloustieteilijä
Laura Madigan, sirkusartisti
Carl Jacob Malmberg, valokuvaaja
William Olsen, urheilija ja opettaja
Manne Runsten, maalari
Heidi Schauman, taloustieteilijä
Reijo Ståhlberg, kuulantyöntäjä
Albert Winter, urheilija
Jakob Wolle, ruukinpatruuna
Aiheesta muualla

Wikimedia Commonsissa on kuvia tai muita tiedostoja aiheesta .
Pohjan kirkonkylän kyläyhdistys ry
Billnäsin ruukki
Fiskarsin ruukki
Antskogin ruukki
Fiskars Village Trail Center
Pohjan esite
| n k Raasepori |
| --- | --- |
Kaupunginosat:  Pinjainen  Bromarv  Tammisaari  Fiskari  Karjaa  Pohja  Snappertuna  Mustio  Tenhola 
Entiset kunnat:  Bromarv  Tammisaari  Tammisaaren maalaiskunta  Karjaa  Karjaan maalaiskunta  Pohja  Snappertuna  Tenhola 
Saaristo:  Tammisaaren saariston kansallispuisto  Degerö  Jussaari  Padva  Skärlandet 
Liikenneyhteydet:  Rantarata  Hangon rata  Valtatie 25  Kantatie 52  Kantatie 51  Skåldön lossi 
Rakennukset:  Tammisaaren kaupungintalo  Mustion linna  Villa Skeppet 
Kirkot:  Bromarvin kirkko  Karjaan kirkko  Mustion kirkko  Pohjan kirkko  Snappertunan kirkko  Tammisaaren kirkko  Tenholan kirkko 
Nähtävyydet:  Raaseporin linna  Fiskarsin ruukki  Pinjaisen ruukki  Mustion ruukki  Tammisaaren vanhakaupunki 
Museot:  Tammisaaren museokeskus EKTA  Fiskarsin museo  Forngården, Snappartuna 
Organisaatiot:  Axxell  Yrkeshögskolan Novia  BK-46  Ekenäs IF  Uudenmaan prikaati  Fiskars (yritys)  Sisu Auto 
Historia:  Junkarsborg  Grabbacka  Raaseporin linna  Raaseporin kreivikunta  Maasillan taistelu  Tammisaaren vankileiri  Harparskog-linja 
| n k Uudenmaan maakunnan kunnat |
| --- | --- |
Nykyiset kunnat:  Askola  Espoo  Hanko  Helsinki  Hyvinkää  Inkoo  Järvenpää  Karkkila  Kauniainen  Kerava  Kirkkonummi  Lapinjärvi  Lohja  Loviisa  Myrskylä  Mäntsälä  Nurmijärvi  Pornainen  Porvoo  Pukkila  Raasepori  Sipoo  Siuntio  Tuusula  Vantaa  Vihti 
Entiset kunnat:  Bromarv  Degerby  Haagan kauppala  Huopalahti  Hyvinkään maalaiskunta  Karjaa  Karjaan maalaiskunta  Karjalohja  Kulosaari  Liljendal  Lohjan kunta  Nummi  Nummi-Pusula  Oulunkylä  Pernaja  Pohja  Porvoon maalaiskunta  Pusula  Pyhäjärvi Ul  Ruotsinpyhtää  Sammatti  Snappertuna  Tammisaaren maalaiskunta  Tammisaari  Tenhola 
Pohjan kirkonkylän koulu, vuodelta 1954
Pohjan VPK
Miranda Rönnberg

| Miranda Rönnberg> Henkilötiedot |
| --- | --- |
Syntymäaika:  9. syyskuuta 1999 (ikä 25)
Syntymäpaikka:  Ojakkala, Suomi
Kansalaisuus:  Suomi
Ammatti:  tubettaja, sisällöntuottaja, kirjailija
Kotisivu
Youtube-tiedot
Kanavan nimi:  Namikolinx
Muut nimet:  Namikolinx, Namiko, Nami, ,Namiko Kawaii
Luoja:  Kirja: On rankkaa olla tyhmä
Aktiivisena:  2013–
Tyylilajit:  pelivideot, lifestyle-videot, henkinen hyvinvointi
Tilaajamäärä:  yli 126 000 (helmikuu 2025)
Katselukerrat:  yli 32,7 milj. (helmikuu 2025)
Liittyvät teot:  Kirja: On rankkaa olla tyhmä
Muiden kanavien nimet:  Namikon Nuket
Muiden kanavien tilaajamäärät:  yli 1,71 tuhatta (helmikuu 2025)
Muiden kanavien katselukerrat:  yli 121,5 tuhatta
Kanavan linkki
Miranda Rönnberg eli Namikolinx (s. 9. syyskuuta 1999 Ojakkala) on suomalainen tubettaja, sisällöntuottaja ja kirjailija. Rönnberg on tullut tunnetuksi tuottamalla ja julkaisemalla videosisältöä Youtubessa. Hän teki ensimmäisen videonsa vuonna 2013 YouTube-kanavalleen Namikolinx, joka sisältää pääosin pelivideoita ja videobloggauksia. Rönnberg on aktiivinen myös muualla sosiaalisessa mediassa, kuten Tiktokissa ja Instagramissa. Helmikuussa 2025 Rönnbergin Youtube-kanavalla on yli 126 tuhatta tilaajaa ja yli 32,7 miljoonaa katselukertaa.
Ura > Tubettajana

Rönnberg aloitti videoiden tekemisen päiväkoti-ikäisenä. Aluksi hän ylläpiti kahta blogia nimellä Namikon Nuket ja Pastelli Pamela. YouTubeen hän julkaisi ensimmäisen kerran huhtikuussa 2012 ensimmäiselle kanavalleen Namikon Nuket. Joulukuussa 2013 hän perusti nykyisen kanavansa nimellä Namiko Kawaii omilla kasvoillaan.  Hän kuitenkin vaihtoi kanavansa nimeä vuonna 2016 nimeen Namikolinx.
Vuonna 2020 Rönnberg perusti YouTube-videoiden ja somesisällön tuottamiseen erikoistuneen yrityksen.  Hän keskittyy sisällöntuotannossaan positiivisuuteen ja on puhunut henkilökohtaisista aiheista (kuten ahdistuneisuudesta ) avoimesti tarkoituksena olla vertaistukena seuraajilleen.
Vuonna 2024 Rönnberg hankki kollegojensa Beata Rodaksen, Tiina-Maija Anetjärvien ja Janette Lukkarisen kanssa yhteisen toimiston. Kuitenkaan yhteistä kanavaa he eivät ole suunnitelleet tekevänsä.
Vuoden 2024 syyskuun alussa Rönnbergin kanava hakkeroitiin. Kanava oli hakkeroituna 3.–5. syyskuuta välisen ajan. Rönnbergin mukaan hakkerointi tapahtui hänen tuntemansa yrityksen nimillä lähetetyllä huijaussähköpostilla, jossa ehdotettiin yhteistyötä. Rönnberg suostui ja sai pian uuden sähköpostin, jossa oli linkki PDF:ään, jossa piti olla sisältösuunnitelma. Linkissä olikin pitkä ja outo PDF ja samalla ohjelmistotiedosto alkoi latautumaan Rönnbergin tietokoneelle. Vaikka hän pysäytti latauksen heti ja tarkisti tietokoneensa Malwarebytes-virustorjuntaohjelmallaan, Rönnbergin kanava hakkeroitiin muutaman päivän kuluttua. Tämän jälkeen Rönnberg selvitteli miten saisi kanavansa takaisin ja pyysi Instagramissa seuraajiaan ilmoittamaan hänen kanavastaan, minkä seurauksena tämä poistettiin. Myöhemmin Rönnberg kuitenkin onnistui saamaan kanavansa takaisin. Hakkeroinnin aikana kanavalle lisättiin Elon Muskiin ja Teslaan liittyvää sisältöä. Rönnberg myös tajusi, ettei ole täysin tyytyväinen videoiden tekoon.
Ura > Televisio

Rönnberg oli vuonna 2023 vieraana Yle Summerin Spill the Tea -sarjan ensimmäisen kauden 5. jaksossa NAMIKOLINX VALHEENPALJASTUSKOKEESSA.
Ura > Kirjallisuus

Rönnberg julkaisi esikoisteoksensa On rankkaa olla tyhmä -itsetuntokirjan tammikuussa 2024 yhdessä Iina Thomssonin ja Minerva Kustannuksen kanssa.  Kirjassa Rönnberg kertoo mm. oppimisvaikeuksiin ja kiusaamiseen liittyvistä kokemuksistaan sekä matkastaan YouTube-tähdeksi.
Ura > Elokuva

Vuonna 2024 Rönnberg ääninäytteli ensimmäisen kerran elokuvassa Karvinen. Hänen roolinaan on puhelinoperaattori.
Yksityiselämä

Rönnberg syntyi Ojakkalassa ja kävi peruskoulun sekä lukion Lahdessa. Rönnberg kertoo asuneensa yksinhuoltajaäidin kanssa lapsuutensa, mutta nyt biologiset vanhemmat ovat uusissa naimisissa.  Isän puolelta Rönnbergillä on kolme puolipikkusisarusta. Rönnberg asuu nykyään Tampereella ja kertoo olevansa perheensä kanssa yhä todella läheisiä.
Rönnbergillä huomattiin skolioosi kouluterveydenhoidossa, joka leikattiin vuonna 2013 skolioosileikkauksessa.
Rönnberg kertoo kohdanneensa lapsuudessaan koulukiusaamista ja saaneensa heti lukiosta valmistuttuaan vakavan ahdistuneisuus ajanjakson, joka kesti noin puoli vuotta.  Nyt Rönnberg kertoo että hänen kolme tärkeintä arvoa ovat: kiusaamisvastaisuus, vapaus elää oman näköistä elämää ja antaa myös muiden elää rauhassa sellaista elämää mikä tuo heille iloa.
Filmografia

| Elokuva ja televisiosarja> Vuosi | Elokuva ja televisiosarja> Nimi | Elokuva ja televisiosarja> Rooli | Elokuva ja televisiosarja> Huomioita |
| --- | --- | --- | --- |
| 2023 | Spill the Tea | Itsenään | kausi 1 jakso 3 |
| 2024 | Karvinen | Puhelinoperaattori (ääni) |  |
Palkinnot ja ehdokkuudet

Joulukuussa 2016 Rönnberg voitti kansainvälisen NHK Kawaii International -televisio-ohjelman järjestämän 4th round Kawaii Leader kilpailun yleisöäänestyksen. Voittajia valittiin yhteensä neljä: Kelly Eden, YuYu Monster ja Katie Capsule Bunny. Voitettuaan hän oli mukana ohjelman kahden jakson kuvauksissa Tokiossa (jaksot 74 ja 75 vuonna 2017), jonka jälkeen hän teki pieneiä esiintymisiä ohjelmassa uudestaan etänä.
| Vuosi | Kilpailu/Palkintogaala | Kategoria | Tulos | Vastaanottajat |
| --- | --- | --- | --- | --- |
| 2016 | NHK Kawaii International -televisio-ohjelma | yleisön suosikki | Voitto | Miranda Rönnberg |
Teokset

Miranda Rönnberg & Iina Thomsson: On rankkaa olla tyhmä. Minerva Kustannus, Helsinki 2024. ISBN 978-952-375-881-0
Aiheesta muualla

Rönnbergin Youtube-kanava
Rönnbergin kotisivut
Rönnberg Instagramissa
Rönnberg Tiktokissa
Rönnberg Snapchatissa
Rönnberg Twitchissä
Rönnberg X:ssä
Rönnbergin toinen Instagram-tili
Berliinin saarto

Berliinin saarto oli kylmän sodan alkuun liittynyt suurvaltapoliittinen kriisi, jossa Neuvostoliitto katkaisi maaliikenneyhteydet Saksan miehitysvyöhykkeensä keskellä sijainneeseen Länsi-Berliiniin ja saartoi kaupunkia kesäkuusta 1948 toukokuuhun 1949 pakottaakseen länsiliittoutuneet Yhdysvallat, Ison-Britannian ja Ranskan vetämään joukkonsa pois kaupungista. Nämä onnistuivat kuitenkin hoitamaan kaupungin huollon ilmateitse Berliinin ilmasillan avulla, ja Neuvostoliitto joutui lopulta luopumaan saarrosta.
Tausta

Berliinin saarto oli seurausta Lontoon huippukokouksen epäonnistumisesta joulukuussa 1947. Toisen maailman­sodan jälkeen Saksa oli ollut jaettuna neljän voittajavaltion, Yhdysvaltain, Neuvostoliiton, Ison-Britannian ja Ranskan miehitysvyöhykkeisiin, ja vaikka Berliini sijaitsi keskellä Neuvostoliiton vyöhykettä, se jaettiin erikseen samojen voittaja­valtioiden kesken. Kirjallista sopimusta liikennejärjestelyistä liittoutuneitten kesken ei ollut allekirjoitettu, mutta ennen vuonna 1948 alkanutta saartoa läntisestä Saksasta Länsi-Berliiniin ja päinvastoin voitiin kulkea Neuvostoliiton miehitysvyöhykkeen läpi.
Neuvostoliitto asetti uudet liikennemääräykset Berliiniin suuntautuvalle liikenteelle 30. maaliskuuta 1948, minkä jälkeen alettiin sulkea Berliinin länsiosien sisääntuloteitä. Käytännössä tämä tapahtui siten, että kaivettiin ampumahautoja teitten poikki, ratakiskoja poistettiin ja kanavat suljettiin. Neuvostoliitto oli irtisanoutunut miehitysvyöhykkeiden yhteishallinnosta maaliskuussa 1948.
Tapahtumat kärjistyivät brittiläisen lentokoneen syöksyttyä maahan ja 14 ihmisen kuoltua keväällä 1948. Länsivaltojen konferenssissa annettiin läntisten miehitysvyöhykkeiden asukkaiden laatia perustuslaki ja toteuttaa valuuttauudistus kesällä 1948. Tämä merkitsi sitä, että korkeintaan 60 vanhaa valtakunnanmarkkaa voitiin vaihtaa yhtä moneen käyttöön otettuun Saksan markkaan, kun tämän ylittäviltä määriltä vaihtokurssi oli 10:1. Uudistus toteutettiin samalla myös Länsi-Berliinissä. Rahamäärä vähentyi yhdellä kertaa 110 miljardista markasta 12,5 miljardiin markkaan. Rahauudistus merkitsi Saksan jakautumista. Neuvostoliiton miehitysvyöhykkeellä otettiin käyttöön oma Saksan markka, myöhempi Saksan demokraattisen tasavallan markka.
Operaatio Vittles

Neuvostoliitto katkaisi 24. kesäkuuta 1948 kaiken tie-, rautatie- ja kanavaliikenteen Länsi-Berliiniin. Saarron tarkoituksena oli saada liittoutuneet hylkäämään jaettu kaupunki. Tällöin Yhdysvaltain miehitysvyöhykkeen komentaja Lucius D. Clay kannatti aluksi saarron murtamista voimakeinoin, mutta Yhdysvaltain presidentti Harry S. Truman ei sitä hyväksynyt. Sen sijaan länsivallat järjestivät tämän vuoksi kaikkien aikojen suurimman ilmasillan, eli kuljetukset järjestettiin lentokoneiden avulla Berliiniin. Tämä operaatio Vittlesiksi (eng. vittles, ”muona”) kutsuttu ilmasilta toteutettiin Yhdysvaltain ilmavoimien kuljetuskoneilla Lucius D. Clayn johdolla. Näiden suojaksi siirrettiin Saksaan ja Isoon-Britanniaan 50 B-29-pommikonetta. Heinäkuussa pystyttiin kuljettamaan 3 000 tonnia elintarvikkeita päivää kohti. Vilkkaimpina aikoina Länsi-Berliiniin laskeutui lentokoneita puolentoista minuutin välein. Lento-onnettomuuksia sattui paljon, noin 60 lentäjän arvioidaan kuolleen saarron aikana. Lentokenttiä laajennettiin lisää, ja näin pystyttiin nostamaan päivittäistä tonniston määrää. Parhaimpaan aikaan pystyttiin kuljettamaan 8 000 tonnia päivässä. Tärkeimmät lentokentät olivat Tempelhof, Gatow ja Tegel.
Huhtikuun lopulla 1949 Neuvostoliiton uutistoimisto Tass ilmoitti maan olevan halukas saarron lopettamiseen, ja osapuolet aloittivat pian neuvottelut saarron lopettamiseksi. Toukokuun alussa länsiliittoutuneet ilmoittivat päässeensä sopimukseen Neuvostoliiton kanssa saarron loppumisesta, joka tapahtui minuutin jälkeen puolenyön 12. toukokuuta.
Aiheesta muualla

Wikimedia Commonsissa on kuvia tai muita tiedostoja aiheesta .
Berliinin ilmasilta pelasti jaetun kaupungin Suomenkuvalehti.fi 24.6.2008.
DefenseLink feature: Berlin Airlift (englanniksi)
Berliinin saarto ja RAF:n Operation Plainfare (Arkistoitu – Internet Archive) (englanniksi)
Berlin Airlift: Logistics, Humanitarian Aid, and Strategic Success (englanniksi)
Berlin Airlift – Katsele/lataa brittiläinen propagandafilmi Berliinin ilmasillasta (10 min) Internet Archivesta
Kaksi amerikkalaista lyhytfilmiä saarrosta, toinen ilman ääntä (englanniksi)
| Auktoriteettitunnisteet  |
| --- | --- |
Kansalliset:  Ranska  BnF data  Saksa  Israel  Yhdysvallat  Tšekki 
Muut:  NARA 
Voittajavaltojen miehitysalueet ja saarron aikaiset ilmakäytävät
C-47 Skytrain -kuljetuskoneiden kuormia puretaan Tempelhofissa
Vuonna 1951 Tempelhofin lentoaseman edustalle pystytetty Berliinin ilmasillan muistomerkki.
Oral Robertsin yliopisto

| Oral Robertsin yliopisto> Oral Roberts University |
| --- | --- |
Motto:  Mind, Body & Spirit Educating the whole person
Perustettu:  1963
Tyyppi:  Yksityinen
Säätiön varat:  34 milj. USD
Rehtori:  Mark Rutland (2009-)
Kansleri:  Oral Roberts
Dekaani:  Marty Crossland, Wendy Shirk, Steve Greene, Kim Boyd, Kenda Jezek, Dominic Halsmer, Thomson Mathew
Opiskelijoita:  3 200
Jatko-opiskelijoita:  590
Sijainti:  Tulsa, Oklahoma  Yhdysvallat ()
Osoite:  7777 S. Lewis Ave. Tulsa, OK 74171
Kampus:  500 eekkeriä
Maskotti:  Maakotka
Sivusto:  www.oru.edu
Oral Robertsin yliopisto (engl. Oral Roberts University, ORU) on yhdysvaltalainen, yksityinen karismaattisen liikkeen yliopisto, joka toimii Tulsassa Oklahoman osavaltiossa. Yliopistossa opiskelee noin 3 790 opiskelijaa 49 osavaltiosta yhdessä kaikkiaan 56 eri maasta tulevien kansainvälisten opiskelijoiden kanssa. Vuonna 1963 perustettu yliopisto on nimetty perustajansa evankelista Oral Robertsin mukaan.
Yliopiston kampus on kooltaan noin kaksi neliökilometriä. ORU:n on hyväksyttänyt Higher Learning Commission of the North Central Association of Colleges and Schools (NCA) ja mahdollistaa 65 eri alan pääaineopiskelun. Niistä 14:ssä opiskelija voi edetä maisterintutkintoon sekä kahdessa tohtorintutkintoon.  ORU on luokiteltu Carnegie Foundation for the Advancement of Teaching -säätiön jaottelussa tohtori- ja tutkimusyliopistoksi The Princeton Review -konsultointiyhtiö on listannut ORU:n yhdeksi parhaimmista, "Best in the West" (paras lännessä).